**У С Т А В**

**на**

**НАРОДНО ЧИТАЛИЩЕ  
” ПРОБУДА 1926 ” с. ЗГОРИГРАД**

**ГЛАВА ПЪРВА  
  
ОБЩИ ПОЛОЖЕНИЯ**  
  
Чл. 1. С този устав, съобразен със Закона за народните читалища (обнародван в ДВ бр.42 от 5 юни 2009 г.), се уреждат основните положения на вътрешно-нормативната уредба на читалището в зависимост от специфичните условия, при които се развива неговата дейност.  
Чл. 2. /2/. Народно читалище “.Пробуда 1926” с.Згориград е юридическо лице с нестопанска цел със седалище в с. Згориград, община Враца, и адрес на управление – с.Згориград, ул. ” Георги Димитров ” 55-а; регистрирано в Окръжен съд – Враца с Ф.Д. № 1166/1997 год.   
/3/. Читалището е вписано в регистъра на Министерството на културата под №:667/25.02.2009г  
Чл. 3. Наименованието е:   
„Народно читалище Пробуда 1926”Згориград, което наименование при необходимост ще се изписва и на латиница по следния начин: „Narodno chitaliste Probuda1926”Zgorigrad. Към наименованието на читалището се добавя годината на неговото първоначално създаване. Чл. 4. Читалището работи в тясно взаимодействие с учебните заведения, културните институти, църквата, обществени и стопански организации, фирми и други, които извършват или подпомагат културната дейност.  
Чл. 5. Читалището поддържа най-тесни връзки за сътрудничество и координация на културната дейност, организирана от общината и участва активно в организацията и провеждането на общоградски и общински културни прояви. Съобразява своята дейност със стратегията на общината в областта на културата.  
  
**ГЛАВА ВТОРА  
  
ЦЕЛИ И ЗАДАЧИ**  
Чл. 6. Основната цел на читалището е да задоволява потребностите на населението на с. Згориград, свързани със:  
 1. развитие и обогатяване на културния живот, социалната и образователна дейност;  
 2. запазване на обичаите и традициите на населението в областта на културата и фолклора;  
 3. разширяване знанията на гражданите и приобщаването им към ценностите и постиженията на науката, изкуството и културата;  
 4. възпитаване в дух на демократизъм, родолюбие и общочовешка нравственост;  
 5. възпитаване и утвърждаване на националното самосъзнание;  
 6. осигуряване на достъп до информация.   
Чл. 7. За постигане на целите по чл. 6 читалището извършва основни дейности като:   
 1. уреждане и поддържане на общодостъпни библиотеки, както и създаване и поддържане на електронни информационни мрежи;   
 2. развиване и подпомагане на любителското художествено творчество, чрез създаване на колективи и изпълнители в различни жанрове на изкуството, за които има необходимите условия;   
 3. организиране на школи, кръжоци, курсове, клубове, кино- и видео показ, празненства, концерти, чествания и младежки дейности;   
 4. организиране на изложби

5.събиране и разпространяване на знания за родния край;   
 6. създаване и съхраняване на музейни колекции съгласно Закона за културното наследство;   
 7. предоставяне на компютърни и интернет услуги.

Чл. 8. Читалището може да развива и допълнителна стопанска дейност, свързана с предмета на основната му дейност, в съответствие с действащото законодателство, като използва приходите от нея за постигане на определените в устава му цели. Читалището не разпределя печалба.  
Чл. 9. Читалището няма право да предоставя собствено или ползвано от него имущество възмездно или безвъзмездно:   
 1. за хазартни игри и нощни заведения;  
 2. за дейност на нерегистрирани по Закона за вероизповеданията религиозни общности и юридически лица с нестопанска цел на такива общности;  
 3. за постоянно ползване от политически партии и организации;  
 4. на председателя, секретаря, членовете на настоятелството и проверителната комисия и на членове на техните семейства.  
Чл. 10. Читалището може да се сдружава с други читалища за постигане на своите цели, за провеждане на съвместни дейности и инициативи при условията и по реда на Закона за народните читалища. Такова сдружение няма право да управлява и се разпорежда с имуществото на нашето читалище.  
  
**ГЛАВА ТРЕТА**

**УПРАВЛЕНИЕ**  
Чл. 11. /1/ Членовете на читалището са индивидуални, колективни и почетни.   
/2/ Индивидуалните членове са действителни и спомагателни. Те са български граждани и са длъжни да спазват устава на читалището, да опазват имуществото му, да участват в читалищната дейност според възможностите си и да не извършват действия, уронващи доброто име на читалището.   
1. Действителните членове са лица навършили 18 години, които участват в дейността на читалището, редовно плащат членския си внос – определен от Общото събрание, и имат право да избират и да бъдат избирани.   
2. Спомагателните членове са лица под 18 години, които нямат право да избират и да бъдат избирани, те имат право на съвещателен глас.   
/3/ Колективните членове съдействат за осъществяване на целите и задачите на читалището, подпомагат неговата дейност, подържат и обогатяват материалната му база и имат право на 1/един/ глас в общото събрание.   
Колективни членове могат да бъдат:   
1. професионални организации;  
2. стопански организации;  
3. търговски дружества;  
4. кооперации и сдружения;  
5. културно-просветни и любителски клубове и творчески колективи.   
/4/ Почетни членове могат да бъдат български и чужди граждани, самодейци и читалищни дейци с изключителни заслуги към читалището.  
Чл. 12. Органи на читалището са: ОБЩОТО СЪБРАНИЕ, НАСТОЯТЕЛСТВОТО и ПРОВЕРИТЕЛНАТА КОМИСИЯ.  
Чл. 13. /1/ Върховен орган на читалището е Общото събрание.  
/2/ Общото събрание се състои от всички членове, имащи право на глас.   
Чл. 14. /1/ Общото събрание:  
1. изменя и допълва устава;   
2. избира и освобождава членовете на настоятелството, проверителната комисия и председателя;  
3. приема вътрешните актове, необходими за организацията на дейността на читалището;  
4. изключва членове на читалището;  
5. определя основни насоки на дейността на читалището;   
6. взема решение за членуване или за прекратяване на членството в читалището;  
7. приема бюджета на читалището;  
8. приема годишния отчет до 30 март на следващата година;  
9. определя размера на членския внос;  
10. отменя решения на органите на читалището;  
11. взема решения за откриване на клонове на читалището след съгласуване с общината;  
12. взема решение за прекратяване на читалището;  
13. взема решение за отнасяне до съда на незаконосъобразни действия на ръководството или отделни читалищни членове.  
/2/ Решенията на общото събрание са задължителни за другите органи на читалището.   
Чл. 15. /1/ Редовно общо събрание на читалището се свиква от настоятелството най-малко веднъж в годината, като на 3 /три/ години е Отчетно-изборно. Извънредно общо събрание може да бъде свикано по решение на настоятелството, по искане на проверителната комисия или на една трета от членовете на читалището с право на глас. При отказ на настоятелството да свика извънредно общо събрание, до 15 дни от постъпването на искането, проверителната комисия или една трета от членовете на читалището с право на глас могат да свикат извънредно общо събрание от свое име.   
/2/ Поканата за събрание трябва да съдържа дневния ред, датата, часа и мястото на провеждането му и кой го свиква. Тя трябва да бъде получена срещу подпис или връчена не по-късно от 7 /седем/ дни преди датата на провеждането. В същия срок на вратата на читалището и други общодостъпни места в селото, трябва да бъде залепена поканата за събранието.   
/3/ Общото събрание е законно, ако на него присъстват най-малко половината от имащите право на глас членове на читалището. При липса на кворум събранието се отлага с 1/един/ час. Тогава събранието е законно, ако на него присъстват не по-малко от една трета от членовете при редовно общо събрание и не по-малко от половината плюс един от членовете при извънредно общо събрание.   
/4/ Решенията по чл. 14, ал. 1, т. 1, 4, 10, 11 и 12 от Устава се вземат с мнозинство най малко две трети от всички членове. Останалите решения се вземат с мнозинство повече от половината от присъстващите членове.   
/5/ Две трети от членовете на общото събрание на читалището могат да предявят иск пред окръжния съд по седалището на читалището за отмяна на решение на общото събрание, ако то противоречи на закона или устава. Искът се предявява в едномесечен срок от узнаването на решението, но не по-късно от една година от датата на вземане на решението.   
Чл. 16. /1/ Изпълнителен орган на читалището е НАСТОЯТЕЛСТВОТО. То се състои най-малко от 3 /трима/ членове, избрани за срок от 3 /три/ години. Същите да нямат роднински връзки по права и съребрена линия до четвърта степен.   
  
/2/ НАСТОЯТЕЛСТВОТО:  
1. свиква общото събрание;  
2. осигурява изпълнението на решенията на общото събрание;  
3. подготвя и внася в общото събрание проект за бюджет на читалището, утвърждава щата му и годишната програма за културна дейност;  
4. подготвя и внася в общото събрание отчет за дейността на читалището;  
5. Приема нови членове на читалището въз основа на подадена молба;  
/3/ Настоятелството провежда най-малко 4 /четири/ заседания годишно.   
/4/ Настоятелството взема решение с мнозинство повече от половината на членовете си.   
/5/ На първото заседание се избира заместник-председател и се разпределят отговорностите между членовете по отделните направления на дейността.  
  
Чл. 17. /1/ Председателят на читалището е член на настоятелството и се избира от общото събрание за срок от 3 /три/ години.  
/2/ ПРЕДСЕДАТЕЛЯТ:  
1. организира и ръководи дейността на читалището съобразно закона, устава и решенията на общото събрание;  
2. представлява читалището;  
3. свиква и ръководи заседанията на настоятелството и председателства общото събрание;  
4. отчита дейността си пред настоятелството;   
5. работи съобразно задълженията, вменени му от ЗНЧ

Чл. 18. /1/ СЕКРЕТАР-БИБЛИОТЕКАРЯТ влиза директно /по право/ в настоятелството на читалището и не се избира от събранието в предвид длъжностната му характеристика и чл.17а. Секретар-библиотекарят:  
1. организира изпълнението на решенията на настоятелството, включително решенията за изпълнението на бюджета;  
2. организира текущата основна и допълнителна дейност;  
3. отговаря за работата на щатния и хонорувания персонал;  
4. представлява читалището заедно и поотделно с председателя.  
/2/ Секретар-библиотекарят не може да е в роднински връзки с членовете на настоятелството и на проверителната комисия по права и по съребрена линия до четвърта степен, както и да бъде съпруг/съпруга на председателя на читалището.  
Чл. 19. /1/ ПРОВЕРИТЕЛНАТА КОМИСИЯ се състои от 3 /трима/ членове и се избира от общото събрание за срок от 3 /три/ години.   
/2/ Членове на проверителната комисия не могат да бъдат лица, които са в трудовоправни отношения с читалището или са роднини на членове на настоятелството, на председателя или на секретар-библиотекаря по права линия, съпрузи, братя, сестри и роднини по сватовство от първа степен.  
/3/ Проверителната комисия осъществява контрол върху дейността на настоятелството, председателя и секретар-библиотекаря на читалището по спазване на закона, устава и решенията на общото събрание.  
/4/ При констатирани нарушения, проверителната комисия уведомява общото събрание на читалището, а при данни за извършено престъпление - и органите на прокуратурата.   
Чл. 20. Не могат да бъдат избирани за членове на настоятелството и на проверителната комисия, и за секретар-библиотекари лица, които са осъждани на лишаване от свобода за умишлени престъпления от общ характер.   
Чл.21. Членовете на настоятелството, включително председателят и секретар-библиотекаря подават декларации за конфликт на интереси при условията и по реда на Закона за предотвратяване и разкриване на конфликт на интереси. Декларациите се обявяват на интернет страницата на Община Враца и/или на читалището.   
  
ГЛАВА ЧЕТВЪРТА  
  
ИМУЩЕСТВО И ФИНАНСИРАНЕ  
  
Чл. 22. Имуществото на читалището се състои от право на собственост и от други вещни права, вземания, ценни книжа, други права и задължения.  
Чл. 23. /1/ Читалището набира средства от следните източници:  
1. членски внос;  
2. културно-просветна и информационна дейност;  
3. субсидия от държавния и общинския бюджет;  
4. наеми от движимо и недвижимо имущество;  
5. дарения и завещания;  
6. други приходи.  
/2/ Сумите от дарения се изразходват според волята на дарителя или по решение на настоятелството, ако няма изрично изразена воля на дарителя.  
/3/ Читалищното настоятелство може да награждава изявили се читалищни служители, читалищни деятели и самодейни колективи, допринесли за обогатяване на читалищната дейност и популяризиране името на читалището и общината на регионални и национални конкурси и прегледи.  
Чл. 24. Читалището не може да отчуждава недвижими вещи и да учредява ипотека върху тях. Движими вещи могат за бъдат отчуждавани, залагани, бракувани или заменени с по-доброкачествени само по решение на настоятелството.   
Чл. 25. Читалищното настоятелство изготвя годишния отчет за приходите и разходите, който се приемат от общото събрание. Отчетът за изразходваните от бюджета средства, заедно с отчета за дейността, се представят в Община Враца.  
Чл. 26. /1/ Председателят на читалището ежегодно в срок до 10 ноември представя на кмета на Община Враца предложения за своята дейност през следващата година.   
/2/ Годишната програма за развитие на читалищната дейност в Община Враца, приета от Общински съвет, се изпълнява от читалището въз основа на финансово обезпечени договори, сключени с Кмета на общината.   
/3/ Председателят на читалището представя ежегодно до 31 март пред кмета на общината и общинския съвет доклад за осъществените читалищни дейности в изпълнение на програмата по ал. 2 и за изразходваните от бюджета средства през предходната година, съгласно чл.26а от ЗНЧ.  
Чл. 27. Счетоводната отчетност се води в пълно съответствие със Закона за счетоводството и приложимото действащо законодателство.   
  
ДОПЪЛНИТЕЛНИ И ЗАКЛЮЧИТЕЛНИ РАЗПОРЕДБИ  
  
1. Читалището има кръгъл печат, в средата с разтворена книга и перодръжка ,около нея е името на читалището и годината на създаването му(„ПРОБУДА” 1926) и надпис около нях:НАРОДНО ЧИТАЛИЩЕ с.ЗГОРИГРАД общ.ВРАЦА.

2. Празникът на читалището е 1 НОЕМВРИ- ДЕНЯ НА НАРОДНИТЕ БУДИТЕЛИ.

3. Този Устав може да се променя само от общото събрание на читалището, с мнозинство – най-малко две трети от присъстващите членове.  
  
 Този нов Устав, е приет на редовно общо събрание на читалището, проведено на 18.03.2010 година, съобразно § 34 от ПЗР на ЗИД на Закона за народните читалища, обн. ДВ бр. 42 от 2009 г. и отменя Устава на читалището, приет от общото събрание, проведено на 13.09.2008 год. На своето отчетно изборно събрание 2018 година- промени по устава не са направени.  
 Същият е подписан в 2 (два) екземпляра от присъстващите действителни членове на читалището, съгласно приложения списък, представляващ неразделна част от Устава.

***Народно читалище „ Пробуда 1926 „ с. Згориград***

***e-mail :*** [***probudazg@abv.bg***](mailto:probudazg@abv.bg)***; тел.:0886865858***

**П Л А Н**

**ЗА ДЕЙНОСТТА НА НАРОДНО ЧИТАЛИЩЕ „ ПРОБУДА 1926 ”**

**с. ЗГОРИГРАД за 2021 год.**

**І.** **Организационна дейност.**

1. Читалищното настоятелство да провежда свои заседания най-малко веднъж на три месеца.

срок : постоянен

отговорник : Председателя и секретаря

2. Кандидатстване за допълнително финансиране на читалищните инициативи по подходящи програми и проекти, както и повишаване квалификацията на персонала, чрез участие в обучителни програми.

срок : постоянен

отговорник : секретаря и ЧН

3. Привличане на нови, предимно млади хора, и хора от местния бизнес в читалищните инициативи, чрез различни дейности, които представляват интерес и за тях.

срок : постоянен

отговорник : ЧН и работещите в ч-то

4. Провеждане годишно-отчетно събрание на читалището.

срок : м.декември

отговорник : Председателя и ЧН

**ІІ. Любителско творчество и художествено-творческа дейност.**

1.Честване традиционни празници:народни празници и обичаи :

* „Йордановден”,
* „Баба Марта”;
* „Бабин ден”;
* „Трифон Зарезан” и „Св.Валентин” ;
* 1 - ви март-деня на любителското народно творчество;
* „Цветница” и „Лазаровден”;
* „Великден”;
* „Еньовден”,
* ”Деня на християнското семейство”,
* „Спасовден”;
* „Коледа” и др.

светски празници :

* 3 март – Освобождението на България от турско иго;
* Осми март-Международният ден на жената;
* 9 май - деня на Европа;
* 11 май-Ден на светите братя Кирил и Методий;
* 24 май - Деня на славянската писменост и култура;
* 1 и 2 юни – Деня на детето и на гр.Враца, на Ботев и на падналите в борбата са

свободата на България;

* 6 септември - Съединението на България с източна Румелия,
* 22 септември – обявяването Независимостта на България;
* 1 ноември - Деня на народните будители;
* „Коледа”, Нова година и др.

срок : постоянен

отговорник : ЧН и библиотекарите

2.Провеждане на: Трети празник „Згориградска олелия със зимни мезета и греяна ракия” (надграждане с организиране на фермерски базар и концертна програма).

срок : м.март

отговорник : ЧН и библиотекарите

3. Организиране на Втори празник на снахите „приоданки”( другоселки)

срок : м.юни

отговорник : ЧН и библиотекарите

4.Организиране на празник на „ЗАВРЕНИТЕ ЗГОРИГРАДСКИ ЗЕТЬОВЕ”.

срок:м.август

отговорник : ЧН и библиотекарите

5.Кулинарно изложение с продукти произведени в моята градина.

срок:м.октомври

отговорник : ЧН и библиотекарите

6. Организиране изложби за:

* Втори празник „Згориградска олелия със зимни мезета и греяна ракия”,
* „Великден”,
* „Деня на християнското семейство”,
* „Никулден”
* „Коледа”,
* по повод на по-големи читалищни инициативи;
* на изработеното през лятото от децата в различните направления на АРТ- работилницата ни.
* открити базари на изделия от АРТ- работилницата, а по повод ”Международния ден на книгата” – базар на книги и изложба на детски рисунки.

срок: м.април-м.септември

отговорник : библиотекаря

6. Честване съвместно с Кметство-Згориград на:

* 3-ти март - деня на Освобождението на България от турско робство.
* 1-ви май - панахида за почитане паметта на починалите в наводнението през 1966 година наши съселяни;
* 22 септември - общоселски молебен в памет на загиналите във войните;

срок : постоянен

отговорник : ЧН и библиотекарите

7. Провеждане ежеседмични репетиции на самодейните ни колективи:

* детски танцов състав ”Балканци” (две групи),
* детски състава за модерни танци (три групи);
* танцов състав „ 30 +”,
* тригласен женски народен хор ”Балканска китка”.
* театралната трупа- (два колектива детска и възрастни), да подготвят най-малко две представления (за 1 април-деня на шегати, 1 ноември-Деня на народните будители, Коледа и др.)
* празничните – Лазарска, Коледарски и Сурвакарска групи (през съответните сезони). Обновяване на репертоара им с цел участие в читалищни, общински и др. инициативи.

срок:постоянен

отговорник : худ. ръководители и ЧН

8. Подготовка и реализиране, най-малко на четири концерта ( представления) годишно- пролетен, коледен и др., на самодейните ни колективи. Участие с подходящи програми в общински прояви и национални и международни фестивали.

срок : постоянен

отговорник : ЧН и секретаря

9. Лятната работа с децата:

* „Детско утро”- откриване лятна работа;
* представяне и колективно четене на препоръчителната литература и прожектиране на изучавани произведения - по възрастови групи;
* спортни и тихи игри;
* образователни-компютърни игри;
* традиционна кулинарна надпревара ” Малък готвач ”;
* работа по интереси в „АРТ работилница”- квилинг картички, магнити, украса шишета и буркани използвайки техниката - декупаж, изработка на пясъчни рисунки;
* тематични изложби на детски рисунки и компютърни такива, с изделията изработени от децата в работилниците, както и рисуване върху асфалт.
* Обучения в секциите по народни и модерни танци.
* Провеждане на ИКТ обучения.
* Организиране съвместни инициативи с местната детска градина;
* Концерт-„Сбогом лято”.

срок : м. юни – м. септември

отговорник : ЧН и библиотекаря

10. Участие на наша сцена на чужди формации и певци, съобразявайки се със зрителския интерес и възможностите на читалището.

срок : постоянен

отговорник : библиотекаря

**ІІІ. Библиотечна дейност.**

**III-1. Статистическа част - Основни показатели:**

1. Търсене нови форми за рекламиране на наличният библиотечен фонд с цел привличане и увеличаване броя на читателите (чрез изготвяне на табла и витрини с новите книги, подреждането им на видно място в библиотеката, в социалните мрежи, сред членовете на пенсионерският ни клуб, детската градина и др.).

2. Абониране на библиотеката за търсени от читателите заглавия (вестници, списания, справочници и др.).

3. Използване максимално ИКТ оборудването за предоставяне на информация от различно естество ( според интереса и възрастта на потребителите).

срок: постоянен

отговорник : библиотекаря

4. Набавяне на необходимата ни литература чрез : кандидатстване по проекти, закупуване на такава със собствени средства и от дарения.

срок: постоянен

отговорник : библиотекаря и ЧН

**III-2. Информационна част**

1.По комплектуването - системно попълване библиотечния фонд с търсена художествена и актуална справочна литература.

2.Своевременно обработване и предлагане на читателите на ново набавената литература.

3.Всяко шестмесечие прочистване фонда от остарели и повредени библиотечни материали. Поддържане в ред на всички библиотечни документи.

4.По работата с читателите – подобряване на обслужването, ползвайки възможностите на интернет и наличната компютърна техника. Организиране на най-малко 3 ИКТ обучения през годината.

5.Обработка в АБ (автоматизира библиотека) на до 1000 заглавия годишно.

срок : постоянен

отговорник : библиотекаря

**III-3. Библиотечно-масова дейност**

**1. Литературни четения посветени на бележити дати и годишнини :**

* 19 февруари - 148 г. от обесването на Васил Левски (1837 -1873);
* 24 февруари- 235 г. от рождението на Вилхелм Грим – германски автор на приказки и поговорки /1786–1859/.
* 23 април - Световен ден на книгата и авторското право;
* 11 май- деня на славянските просветители Кирил и Методий ;
* 15 май - Международен ден на семейството;
* 24 май - Деня на Славянската писменост и култура;
* 1 юни - Международен ден на детето;
* 02 юни- 145 г. от гибелта на Христо Ботев – гениален български поет и революционер /1848–1876/ и на загиналите за свободата на България;
* 08 юли- 400 г. от рождението на Жан дьо Лафонтен – френски баснописец /1621–1695/.
* 16 август-135 г. от рождението на Дора Габе – българска писателка и преводачка /1886–1983/.
* 22 септември- 100 г. от смъртта на Иван Вазов – български народен поет и писател /1850–1921/.
* 26 септември- 135 г. от рождението на Ран Босилек – български писател, поет и преводач /1886–1958/.
* 1 ноември - Ден на народните будители.
* 24 ноември-195 г. от рождението на Карло Колоди – италиански белетрист и публицист /1826–1890/.
* 05 декември- 120 г. от рождението на Уолт Дисни – американски аниматор, филмов продуцент, сценарист и режисьор /1901–1966/.

**2. Изготвяне витрини, табла** и информационни материали **посветени на :**

* 06 януари -  173 години от рождението на Христо Ботев, български поет, революционер и публицист (1848-1876);
* 31 януари 110 г. от рождението на пророчицата Ванга /1911 – 1996/;
* 19 февруари - 148 г. от обесването на Васил Левски (1837 -1873);
* 03 март -143 г. от подписването на Санстефанския мирен договор и освобождението на България от османско владичество (1878);
* 08 март- Международен ден на жената;
* 16 април**-** 142 г. от приемането на Търновската конституция на Княжество България, 1879 г.;
* 20 април - 145 г. от Априлското въстание през 1876 г.;
* 22април- Международен ден на Земята (22 април 1970),
* 09 май- Ден на Европейския съюз (1950), международна организация, политически и икономически съюз между 28 европейски държави.
* 02 юни - 145 г. от подвига на Христо Ботев и неговата чета ; (1876);
* 01 [септември -](http://pojelaniq-bg.net/pojelaniq-za-simeonovden.html) Световен ден на мира;
* 06 септември - 136 г. от Съединението на Княжество България и Източна Румелия, 1885;
* 22 [септември -](http://pojelaniq-bg.net/pojelaniq-za-simeonovden.html) 113 г. от провъзгласяването на независимостта на България, с което страната ни отхвърля васалната си зависимост от Османската империя, наложена от Берлинския договор (1908);
* 24 октомври- създаването на Организацията на обединените нации (1945), международна организация, създадена официално на 24 октомври 1945 г.
* 1 ноември - Ден на народните будители.
* 4 ноември -70 г. от подписването на Европейската конвенция за човешки права, международен договор.
* 14 декември - 66 г. от приемането на България за член на Организацията на обединените нации (1955).

3. Провеждане срещи - тематични беседи за :

* 4 Февруари – Международен ден за борба срещу рака;
* 31 май – Световен ден без тютюнопушенето;
* 26 Юни - Международен ден за борба с наркоманията.

срок: постоянен; отговорник : библиотекаря

**ІV. Работа по информационни и комуникационни технологии**

**1. Обучения:**

* Месец юни – сформиране и обучение на нова група от деца (7 -14 години) в програма „Paint” и „Publisher”;
* Месец юли – Компютърно обучение (деца от 8 - 9 и 10 - 14години) за писане и оформление на текст на кирилица и надпревара под наслов „Обичам те мой роден език” – набиране текст за време, правопис и оформление;
* Месец август –обучение на деца (10-15 години) в програми за изработване на визитки, календари, картички и др. ;

срок: постоянен; отговорник : библиотекаря

**2. Изготвяне на информационни материали за:**

* 11 януари - Международен ден на думата „Благодаря”;
* 4 Февруари - Международен ден за борба срещу рака;
* 31 Май - Световен ден без тютюнопушене;
* 14 Ноември - Световен ден за борба срещу диабета;
* 1 Декември - Световен ден за борба срещу СПИН.

срок: постоянен

отговорник : библиотекаря

**V. Материално-техническа база.**

Читалището има нужда от следните ремонтни дейности:

1. Ремонт на тавана в големия читалищен салон.

2. Ремонт на плочника пред читалището.

3. Поставяне парапет по стълбите от площада до входа на читалището.

4. Изграждане подпорна стена на втората площадката пред сградата.

срок : постоянен

отговорник : ЧН

**VІ. Финансиране.**

* + от Министерство на културата;
  + от членски внос;
  + от наеми;
  + от общинска субсидия (чл.26а);
  + от програми и проекти.

срок : постоянен

отговорник : членовете на ЧН

02.11.2020 год. Ч-ще ” Пробуда – 1926 ”с.Згориград

Председател:………………………

/Веселка Тодорова/

**ОТЧЕТ - ДЕЙНОСТИ - 2020 год.**

**НА**

**НАРОДНО ЧИТАЛИЩЕ „ПРОБУДА 1926” ЗГОРИГРАД**

|  |  |  |
| --- | --- | --- |
| **Дата** | **Място** | Културна проява |
| 01 януари | из селото | „Нашите малки сурвакарчета (гра от 12 деца до 8 год.) обиколиха къщите в селото да сурвакат и пожелаят весела и щастлива нова година на домакините; |
| 21 януари | салона на Кметството | „ Бабин ден”, по повод деня на родилната помощ организирахме общоселско честване на „бабин ден”. Традиционно извършихме ритуално миене и даряване на бабата. Присъстваха 65 „баби”. Организирахме томбола, надиграване и др.забавни игри.  /отразено във фейсбук страницата ни/ |
| 10-25 февруари | читалището | Заработи нашата АРТ работилница. С група деца / 7 / започнахме изработването на мартеници, в помощ на баба Марта. Изработени бяха над 350 мартеници.  /отразено във фейсбук страницата ни/ |
| 29 февруари | пред сградата на читалището | За втора поредна година читалището организира и проведе празника „Згориградска олелия със зимни мезета и греяна ракия”. Наред със скарите за печене на сланина и мезета се грееше върла ракия в два 100 литрови казана приготвихме и раздадохме згориградска чорба от свински глави. Тази година получихме дарение от ловна дружинка Згориград – 5 свински глави и едно диво прасенце. Проведохме надпревара в категориите: върла ракия, най-добро зимно мезе, най-крехка и вкусна сланина, най- вкусно месно мезе и специална награда за най-изкусно подредено блюдо от мезета. Раздадени бяха награди в отделните категории, както и поощрителни такива. В културната ни програма участваха нашите самодейни колективи: детски танцов състав, т.ф.”30+” и женският народен хор. Гости ни бяха и самодейците от читалището в с.Паволче – танцов състав. Празника бе посетен от над 300 човека. |
| 01 март | из селото | „Баба Марта”- Днес, по случай Баба Марта, изработихме и „нашата” баба Марта раздаде над 300 мартеници, с пожелание за здраве и успехи през годината на самодейците ни, на децата от ОДЗ „Детски свят”на членовете от пенсионерския клуб и на всеки срещнат из селото.  /качено на фейсбук страницата ни/ |
| 01март | читалището | Ден на любителското народно творчество. По повод празника организирахме коктейл със самодейците и читалищните деятели (около 55 човека). Накичихме с мартеници за здраве всички присъстващи. |
| 03март | пред паметника в градинката пред читалището | Общоселско честване 142-та годишнина от Освобождението на България от турско робство – по повод празника, с група самодейци(12), поднесохме цветя от името на читалището на паметника на загиналите нашите съселяни във войните. |
| 08 март | салона на Кметството | По случай „Международния ден на жената”, организирахме честване на празника със самодейките от женската вокална група и т.ф.”30+”. Присъстваха 42 жени . Приветствани бяха от Председателя на ЧН. На всички присъстващи поднесохме по цвете. |
| 13-30 април | „Център за сувенири и изделия…” | В очакване на” Великден” и седмицата на детската книга организирахме изложба на: великденски яйца, квилинг яйца, квилинг картички, магнити и детски книги. Организирахме също и базар на книги и изработените изделия в нашата АРТ работилница.  /отразено на фейсбук страницата ни/ |
| 05 май | от домовете си | По повод Гергьовден - четири жени (Красимира, Антоанета, Цонка и Тинка) участваха в организираната от отдел „Култура”-Враца виртуална изложба на обредни гергьовденски питки. |
| 1 юни | пред читалището | Откриване лятната работа с деца и честване деня на детето.  Празника се състоя пред читалището на открито. Площадката беше украсена с балони и транспаранти за празника. Гости ни бяха децата от селото. Децата рисуваха с цветни тебешири върху плочника пред читалището и оцветяваха принтирани рисунки. Имахме три ателиета, за прически, макияж и грим върху детските личица. Организирахме състезателни и занимателни игри, според възрастта на децата. Клоун се грижеше за тяхното настроение. Подсигурихме три уреда за сапунени балони. До обяд звучеше детска музика. Всяко дете (около 50 деца ) получи балони и лакомства.  Отразено във фейсбук страницата на читалището. |
| 02-31 юни | в салона на читалището | Прожекции на филмирани произведения, изучавани в училище и такива по избор. Включвали се от 8 до15 деца на ден , или общо над 150 посещения. |
| 1 юни-30 септември | читалището | Занимания в секция - модерни танци- всеки понеделник и сряда, се провеждаха занимания в две групи. Малка група- от 16 часа (16-20 деца), и голяма група от 17 ч.- 10 момичета. |
| 08 юни  03 юли  15 юли | пред читалището и в библиоте  ката | Представяне на препоръчителната литература за изучаване през годината:   * за деца от 1-ви до 4-ти клас; * за деца от 5-ти до 8-ми клас; * за деца от 9-ти до 12-ми клас |
| 08 юни-31 август | в библиоте  ката | Компютърни занимания:   * от понеделник до четвъртък от 9 до 10 ч. с децата работещи в АРТ работилницата, разучавахме различни техники, търсехме и разглеждахме модели за направа на квилинг картички, рисуване върху камъчета, работа с природни материали. * обучения:в програмите „Paint” и ”Publiser”, за начинаещи всеки вторник, за изработка на визитки, диплянки и покани, а за напреднали всяки четвъртък от 9 до 12 часа в програма „Power Рoint” - изготвяне на презентация-тема по избор. Включваха се от 5 до11 деца . * Всеки петък от 9 до 12ч. занимания по писане и оформяне на текст -14 деца преминаха обучение и участваха в надпреварата „ Обичам те мой роден език”. |
| 25 юни | в градинката пред читалището | Днес заработи нашата библиотека на открито. Имаме си къщичка за книги. Пред читалището сме обособили кът, в който деца, младежи и възрастни могат да изберат книга, да четат на открито или да си вземат такава за в къщи. |
| 10 юли | в двора на училището | Турнир -„ Спортът е здраве”, състоя се в двора на училището около (35-40) деца се включиха в турнира. Бяхме подготвили различни игри (с конуси,с топки, редене на ребуси, надбягване с чували, футбол и други. Всички деца получиха предметни награди и лакомства.  /Отразено във нашата фейсбук страница/ |
| 03 август  07 септември | пред читалището на открито | Забавното лятно четене:   * в две категории от 7 до 9 год.; от 10-13год. от 9-12 часа Всеки четеше откъс от свое любимо произведение. Организирахме игри, като: довърши изречението, довърши поговорката, задаваха си гатанки и др. Участваха 13 деца. Най-добре четящите и най-досетливите получиха награди. * Забавно лятно четене – в библиотеката с 16 деца |
| 11 август | пред читалището | Игри на открито- пред читалището с 12 деца проведохме спортни игри на открито : скачане на въже, федербал, гоненка, жмичка, садже и др. |
| 14 август | пред читалището | Кулинарна надпревара „Малък готвач”   * Пред читалището проведохме традиционната надпревара за децата от селото под надслов „Вкусотийка в чинийка”. Включиха се над 40 деца, които приготвиха чудесни на вкус и вид сандвичи и хапки. Всички показаха страхотно въображение. Читалището подсигури хранителните продукти. Всички деца се стараха много и получиха награди. * След награждаването, най-сладката част беше яденето на сладките дини.   Отразено във фейсбук страницата на читалището. |
| 20 август | в салона на читалището | Детско парти:15 деца си спретнаха парти с много танци и забавни и образователни игри. |
| 30 август-15 септември | в посетител  ския център | Изложба на изделията, изработени от децата през лятото в АРТ работилницата. Подредих ме я в „Центъра за сувенири и изделия” и бе отворена всеки ден от 9 до 12 часа, както и винаги когато имаше проявен интерес от наши жители. |
| 02.01-15.03.  01.09.-15.10. | в читалището | Работата на самодейните ни колективи:   * Женски народен хор – 14 жени * Детски танциов състав – 25 деца * Танцов състав „ 30 +„ – 18 дами   /приключили дейност, поради епидемията/ |
| 15 септември | в салона на читалището | Закриване лятната работа с деца   * „Сбогом лято” казахме с детско представление. 40 деца взеха участие в него. Състава за модерни танци, с ръководител Анелия Цветанова, представиха наученото през лятото ( осем танца- „Магия на светлината”, „Тики-тики”, „Лака-лака”, „Тока-тока”, „Дуум”, „Тарантела”, „Кукли” и „Макарена”). С помощта на Клоуна ни, проведохме игри с публиката, задавахме им гатанки и главоблъсканици, група момичета изпълниха песни и стихчета. Представлението продължи час и половина, на него имахме 156 зрители. |
| 18 ноември-30 декември | читалището | Коледна АРТ работилница – всеки ден в читалището кипеше работа в нашата коледна работилница.Черпехме идеи от интернет за направа на различни играчки и украшения за елхата, за празничната маса, за коледни венци и др. Организирахме 12 изложби-базар с изработените изделия. |

ПРОЕКТИ :

* Продължаващ – наето 1 лице по програма на БТ-Враца на стойност – 7320,00 лв.
* Неодобрен -„Българските библиотеки-съвременни центрове за четене и информираност” 2020 – пред МК ( стойност -1480 лв.)
* Неодобрен - -„Медената градинка” с партньор ОДЗ – Згориград – пред-Общественият Борд на TELUS International Europe (стойност 7900 лв.)
* Одобрен, но неизпълнен поради пандемията - Парньори на Инициативен комитет –Згориград –„Равен достъп” ( изграждане на парапет на стълбите от площада до читалищната сграда).

УЧАСТИЯ В ОБУЧЕНИЯ:

* 26 февруари- участие в годишното-отчетно събрание на библиотеките от област Враца и годишното отчетно-изборно събрание на ББИА-Враца.
* 14 октомври-„Как да популяризираме читалището онлайн”- организирано от РЕКИЦ-Монтана

НАБАВЕНА ЛИТЕРАТУРА- 74 б.м. на стойност – 444,33 лв., от тях:

* Закупени - 9 б.м. на стойност -108,19 лв.;
* Закупени( с абонамент)- 59 б.м. на стойност- 246,80 лв.;
* От дарение- 6 б.м. на стойност - 15,34 лв.

06.01.2021 год. изготвил: Цеца Кръстева

***Народно читалище „ Пробуда 1926 „ с. Згориград***

***e-mail :*** [***probudazg@abv.bg***](mailto:probudazg@abv.bg)***; тел.:0886865858***

**НАРОДНО ЧИТАЛИЩЕ „ ПРОБУДА 1926 ”с. ЗГОРИГРАД**

ЧИТАЛИЩНО НАСТОЯТЕЛСТВО :

1. Председател на читалището-Веселка Иванова Тодорова

2. зам.председател- Пламенка Светозарева-Христова Кирилова

3.член –Диляна Борисова Георгиева

4.член- Лили Иванова Иванова

5.член- Малина Иванова Антонова

> ПРОВЕРИТЕЛНА КОМИСИЯ:

1. Председател – Ивка Георгиева Николчова

2. член- Петя Томова Владинова

3.член- Малина Иванова Иванчева

секретар –Цеца Иванова Кръстева